                                             udskrift
                                                  af
                                    højesterets dombog
                              højesterets dom
                        afsagt onsdag den 21. september 2011
sag 152/2010
(1. afdeling)
fm-søkjær a/s
(advokat christian falk hansen)
mod
skatteministeriet
(kammeradvokaten ved advokat david auken)
i tidligere instans er afsagt dom af vestre landsrets 5. afdeling den 20. april 2010.
i pådømmelsen har deltaget fem dommere: per walsøe, asbjørn jensen, jens peter
christensen, michael rekling og oliver talevski.
påstande
appellanten, fm-søkjær a/s, har gentaget sin påstand og subsidiært påstået, at momstilsvaret
for perioden nedsættes med 6.827.022 kr.
indstævnte, skatteministeriet, har påstået stadfæstelse.
fm-søkjærs subsidære påstand angår den situation, at højesteret lægger til grund, at der er
indgået aftaler med andelshaverne forud for støbetidspunktet i de enkelte andelsboligprojek-
ter. i så fald er der efter selskabets opfattelse – som det også blev gjort gældende for lands-
retten – tale om aftaler, der var suspensivt betinget. den subsidiære påstand er baseret på en
opgørelse over, i hvilke projekter den suspensive betingelse ikke var opfyldt på det tidspunkt,
da støbning af fundament i det pågældende projekt blev påbegyndt.
parterne er enige om opgørelsen af fm-søkjærs påstande.
anbringender
                                               - 2 -
fm-søkjær a/s har til støtte for den subsidiære påstand anført, at aftalerne med andels-
haverne var suspensivt betinget af, at 80 procent af andelsboligerne i det pågældende projekt
blev solgt, jf. forbeholdet om ”fornøden tilslutning” i købekontrakten. der er herved henvist
til, at nykredit som betingelse for at udbetale lånet til finansiering af det enkelte projekt kræ-
vede, at der blev indsendt dokumentation for, at samtlige boliger var solgt, og at der var ind-
betalt andelsindskud for samtlige boliger. fm-søkjær havde dog en særlig aftale med nykre-
dit, hvorefter finansieringen af det enkelte projekt kunne gennemføres med 80 procents til-
slutning, idet fm-søkjær i så fald indestod for betaling for de andelsboliger, der ikke var af-
hændet på lånetidspunktet.
skatteministeriet har yderligere anført, at købekontrakten under de foreliggende omstændig-
heder må anses for et bindende salgstilbud fra fm-søkjær til den kommende andelshaver, og
at overdragelsen af andelen til køberen blev endelig ved køberens underskrift på dokumentet
og samtidig deponering af det krævede beløb på 50.000 kr. samt sikkerhedsstillelse for rest-
indskuddet.
skatteministeriet har over for fm-søkjærs subsidiære påstand yderligere anført, at lånetilbud-
dene fra nykredit er uden betydning, fordi de alene var relevante i det indbyrdes forhold
mellem fm-søkjær og nykredit. de var ikke en del af aftalegrundlaget mellem fm-søkjær
og køberen af andelsboligen. fm-søkjær har ikke godtgjort, at baggrunden for afsnittet i kø-
bekontrakten om ”fornøden tilslutning” var nykredits betingelse for fm-søkjærs kreditfore-
ningsbelåning.
supplerende sagsfremstilling
nykredit afgav et tilbud af 9. oktober 2003 om lån i ejendommen violvej til ”kunde andels-
boligforeningen violvej iv c/o fm-søkjær a/s”. det fremgår heraf, at der skulle indsendes
en række dokumenter til nykredit, inden lånet kunne udbetales. det drejede sig bl.a. om
dokumentation for, at samtlige boliger var solgt. projektudbyders pengeinstitut skulle endvi-
dere attestere, at der var indbetalt andelsindskud for samtlige boliger.
tilsvarende betingelser for udbetaling af lånet er anført i nykredits tilbud af 13. april 2004
om lån i ejendommen ternevej til andelsboligforeningen smedhøj c/o fm-søkjær a/s.
højesterets begrundelse og resultat
sagen angår, om fm-søkjær a/s skal betale moms efter reglerne om opførelse af byggeri for
egen regning, jf. momslovens § 6, stk. 1. det er en betingelse herfor, at støbning af fundament
                                                - 3 -
var påbegyndt, inden fm-søkjær indgik bindende aftale om overdragelse af brugsretten til en
andelsbolig i det pågældende projekt.
af de grunde, som landsretten har anført, finder højesteret, at fm-søkjær i hvert enkelt pro-
jekt havde indgået aftaler om overdragelse af brugsretten til andelsboliger, inden støbning af
fundament blev påbegyndt.
spørgsmålet er herefter, om aftalerne, således som fm-søkjær subsidiært har påstået, var su-
spensivt betinget af, at 80 procent af andelsboligerne blev solgt, med den virkning, at der er
tale om opførelse af byggeri for egen regning med hensyn til de projekter, hvor denne betin-
gelse ikke var opfyldt på det tidspunkt, hvor støbning af fundament blev påbegyndt.
i købekontrakterne er det anført, at ”efter fornøden tilslutning etableres andelsboligforeningen
med vedtægtsindhold, som køber samtidig tiltræder”, jf. f.eks. grethe frandsens købekon-
trakt. det er videre anført, at restindskuddet forfalder til betaling ved indflytning, som køber
forpligter sig til at foretage, når dette er muligt i forbindelse med byggeriet, idet byggeriet
”under forudsætning af fornøden tilslutning” er færdigt til en nærmere angiven dato.
højesteret finder det ikke godtgjort, at disse afsnit i købekontrakterne skal forstås således, at
aftalerne om overdragelse af brugsretten til andelsboliger i det pågældende projekt var betin-
get.
da fm-søkjær herefter ikke har opført bygningerne for egen regning som fastsat i momslo-
vens § 6, stk. 1, stadfæster højesteret dommen.
ved fastsættelse af sagsomkostninger for højesteret er der taget hensyn til sagens værdi og
arbejdets omfang.
                                        thi kendes for ret:
landsrettens dom stadfæstes.
i sagsomkostninger for højesteret skal fm-søkjær a/s betale 300.000 kr. til skatteministe-
riet.
                                               - 4 -
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
